Það eru ekki allir á því að háma í sig hangikjöt og rauðkál allan desembermánuð . Og þá er gott að eiga eina svona uppskrift við höndina sem fjölskyldan mun elska . Spínatlasagne með ristuðum sveppum eins og það gerist best . Lasagneuppskriftin sem þú þarft að eiga ( fyrir 4 ) Ristaðir sveppir : 1 rauðlaukur 400 g brúnir sveppir 1 msk. smjör til steikingar 1 tsk. þurrkað timían 2 msk. hveiti 6 dl mjólk 500 g spínat , frosið Aðferð : Ristaðir sveppir : Saxið rauðlaukinn smátt . Hreinsið sveppina og skerið þá til helminga . Steikið lauk og sveppi upp úr smjöri á pönnu í 3 - 4 mínútur þar til þeir taka lit . Kryddið með timían og salti og takið pönnuna af hitanum . Bræðið smjörið í potti við vægan hita og pískið hveitinu saman við þar til allir klumpar eru farnir . Bætið mjólk saman við smátt og smátt og látið suðuna koma upp á meðan þú hrærir í . Blandið frosna spínatinu saman við og látið malla þar til vökvinn úr spínatinu hefur að mestu gufað upp . Smakkið sósuna til með röspuðum sítrónuberki , múskat , salti og pipar . Skerið eða klippið lasagneplöturnar til svo þær passi í eldfasta mótið . Skerið mozzarellaostinn í þunnar skífur og saxið valhneturnar gróft . Leggið þunnt lag af spínatsósunni í botninn á eldfasta mótinu og því næst lasagneplötur og svo aftur spínatsósu . Því næst koma ristuðu sveppirnir og svo koll af kolli , plötur , sósa og sveppir til skiptis . Endið á spínatsósu og leggið mozzarellaostneiðar yfir . Dreifið söxuðum valhnetum yfir og setjið álpappír yfir fatið — hitið í ofni í 25 mínútur . Takið þá álpappírinn af og bakið áfram í 10 mínútur þar til gyllt á lit . Berið fram með góðu brauði eða grænu salati .